Arthur Koestler

Arthur Koestler (1905–1983) var en ungarskfødt britisk forfatter. Han behersket og skrev på engelsk, tysk, fransk og hebraisk (og konstruerte et av de første kjente kryssord på hebraisk), og behersket arabisk etter et lengre opphold i Palestina før andre verdenskrig.

 Bakgrunn 
Arthur Koestler ble født 5. september 1905 i Budapest i daværende Østerrike-Ungarn. Hans far var en mislykket forretningsmann som til sist falt over et produkt det ble penger av, og la seg opp en formue (som han snart mistet) på å fremstille og selge såpe som inneholdt radium. På den tid hadde radioaktivitet ord på seg for å være helsebringende og livsforlengende.Theodore Dalrymple: A Drinker of Infinity 

Koestler deltok som krigskorrespondent for den britiske avisen News Chronicle i den spanske borgerkrigen, der han ble fengslet av fascistene.«Arthur Koestler», Britannica Like etter krigen møtte han Simone de Beauvoir i Paris, og hilste på Sartre med ordene: «Hallo, jeg er Koestler...De er en bedre forfatter enn jeg, men ikke en like god filosof.» Colin Wilson:
Koestler, God, and the Right Brain På 1960-tallet tok han LSD sammen med Timothy Leary og folk som Allen Ginsberg og Jack Kerouac.Balázs Szigeti: Dose of science 

Koestler døde 3. mars 1983 i London. 

 Virke 
Koestlers romaner vitner om stor kunnskap om og innsikt i politikk, og hans oppgjør med stalinismen i Mørke midt på dagen må regnes blant 1900-tallets viktigste bøker. Hans forfatterskap var omfattende og allsidig og tok ofte opp problemstillinger hvor vitenskapens muligheter kommer i konflikt med ideologi og moral.

Hans senere bøker var mere rettet mot å finne et holdbart, åndelig og tidløst verdigrunnlag for samfunn, ved å analysere forholdet mellom eksisterende samfunn og religioner/ideologier. (Lotusen og roboten dreier seg for eksempel om en omfattende og detaljert analyse av buddhismen og hinduismen, mens Yogien og kommissæren handler om hans oppgjør med kommunismen). Han konkluderte med at der ikke var muligheter for at noen av de større religioner og åndsretninger hadde det i seg som han anså nødvendig for å holde i sjakk de tendenser til etisk forfall og åndelig tomhet han så spirene til.

Han og hans kone gjennom 34 år, Cynthia Jefferies, tok sine liv sammen, i første rekke på bakgrunn av Koestlers forverring av både Parkinsons sykdom og leukemi.«Arthur Koestler», Jewish currents

Romanen Arrival and Departure er delvis basert på Jan Karskis opplevelser.

 Innflytelse 
Mørke midt på dagen var en av de mest innflytelsesrike antisovjetiske bøker som har blitt skrevet.Fleming, John V. (2009): The Anti-Communist Manifestos: Four Books that Shaped the Cold War. Norton. Dens innflytelse i Europa på kommunister og sympatisører og indirekte på resultatene av valgte regjeringer var betydelig.Dalrymple, Theodore: Drinkers of Infinity Til sist er en forfatters arv totaliteten av vedkommendes forfatterskap. Geoffrey Wheatcroft mener at Koestlers viktigste bøker var de fem han fullførte før han fylte 40 år: hans første memoarer og trilogien av antitotalitære romaner som omfattet Mørke midt på dagen.Wheatcroft, Geoffrey (20. november 1998): «The darkness at noon for Arthur Koestler was in his heart…». New Statesman

Koestler skrev flere betydelige romaner, to bind om sitt liv, to bind med reportasjer, et betydelig verk om vitenskapens historie, flere bind med essayer og et betydelig forfatterskap om emner som varierte fra genetikk, dødshjelp, østlig mystikk, nevrologi, sjakk, evolusjon, psykologi, paranormale fenomener og annet.Cesarani, David (1998): Arthur Koestler: The Homeless Mind, s. 557. 

Nesten alle hans bøker og et betydelig antall essayer finnes i norsk oversettelse. I mai 1960 besøkte han Norge og holdt foredrag i studentforeninger i Oslo, Bergen og Trondheim.News of Norway, 1960 Han besøkte Vigelandsanlegget og var nesten skremt over synet av en slik voldsom livsutfoldelse.Peter Normann Waage: Steppen og tiden (s. 43), Cappelen 2001, ISBN 82-02-20435-6 

 Bibliografi (utvalgte) 

Romaner
 Die Erlebnisse des Genossen Piepvogel in der Emigration (1934), først utgitt 2013
 The Gladiators (1939)
 Darkness at Noon; Mørke midt på dagen (1940)
 Arrival and Departure (1943); Ankomst og avreise (1946)
 Thieves in the Night (1946)
 The Age of Longing (1951)
 The Call-Girls: A Tragicomedy with a Prologue and Epilogue (1972)

Selvbiografiske
 Spanish Testament (1937)
 Scum of the Earth (1941)
 Dialogue with Death (1942)
 Arrow In The Blue: The First Volume Of An Autobiography, 1905–31 (1952)
 The Invisible Writing: The Second Volume Of An Autobiography, 1932–40 (1954)
 Stranger on the Square (1984), skrevet sammen med Cynthia Koestler

Sakprosa (utvalg)
 The Yogi and the Commissar and other essays (1945)
 The Challenge of our Time (1949)
 Promise and Fulfilment: Palestine 1917–1949 (1949)
 Insight and Outlook (1949)
 The Trail of the Dinosaur and other essays (1955)
 Reflections on Hanging (1956)
 The Sleepwalkers: A History of Man's Changing Vision of the Universe (1959)
 Suicide of a Nation (1963)
 The Act of Creation (1964)
 The Ghost in the Machine (1967)
 Drinkers of Infinity: Essays 1955–1967 (1968)
 The Age of Longing (1970)

Drama
 Twilight Bar (1945), ble oppført på Nationaltheatret i perioden januar-februar 2012, regissert av Matthias Huhn og oversatt av Ole Johan Skjelbred.Pressevisning av Twilight Bar , Nationaltheatret

 Referanser 

 Litteratur 
Biografier
 Andersson, David (2006): Timmarna vid fönstret. En essä om Arthur Koestler. ISBN 9789173531313.
 Buckard, Christian G. (2004): Arthur Koestler: Ein extremes Leben 1905–1983. ISBN 3-406-52177-0.
 Cesarani, David (1998): Arthur Koestler: The Homeless Mind. ISBN 0-684-86720-6.
 Hamilton, Iain (1982): Koestler: A Biography. ISBN 0-02-547660-2.
 Koestler, Mamaine (1985): Living with Koestler: Mamaine Koestler's Letters 1945-51. ISBN 0-297-78531-1 / ISBN 0-312-49029-1.
 Levene, M. (1984): Arthur Koestler. ISBN 0-8044-6412-X
 Mikes, George (1983): Arthur Koestler: The Story of a Friendship. ISBN 0-233-97612-4.
 Pearson, S. A. (1978): Arthur Koestler. ISBN 0-8057-6699-5.
 Scammel, Michael (2009): Koestler The Indispensable Intellectual. ISBN 978-0-571-13853-1

 Eksterne lenker 



  «Road Warrior», artikkel i New Yorker for desember 2009, blant annet en biografi som skiller seg fra flertallet
  «Remembering Arthur Koestler»
  2007 Artikkel om Koestler 2007 , City Journal

Kategori:Engelske forfattere
Kategori:Engelskspråklige forfattere
Kategori:Jiddisch
Kategori:Personer fra den spanske borgerkrig
Kategori:Deltakere i den spanske borgerkrig (republikanere)
Kategori:Personer fra Budapest
Kategori:Personer fra Wien